ประกาศประธานศาลปกครองสูงสุดประกาศประธานศาลปกครองสูงสุดเรื่องหลักเกณฑ์และอัตราค่าใช้จ่ายในการแจ้งข้อความ การส่งเอกสารการคัดสำเนาและการรับรองเอกสารในคดีปกครอง------------ อาศัยอำนาจตามความในข้อ ๒๔ แห่งระเบียบของที่ประชุมใหญ่ตุลาการในศาลปกครองสูงสุดว่าด้วยวิธีพิจารณาคดีปกครอง พ.ศ. ๒๕๔๓ ประธานศาลปกครองสูงสุดออกประกาศกำหนดหลักเกณฑ์และอัตราค่าใช้จ่ายในการแจ้งข้อความ การส่งเอกสาร การคัดสำเนาและการรับรองเอกสารในคดีปกครองไว้ดังต่อไปนี้ ข้อ๑ในกรณีที่คู่กรณีหรือบุคคลที่เกี่ยวข้องยื่นคำขอต่อศาลเพื่อขอให้ศาลหรือพนักงานเจ้าหน้าที่ของศาลแจ้งข้อความหรือส่งเอกสารโดยวิธีอื่นที่มิใช่ทางไปรษณีย์ลงทะเบียนตอบรับให้ศาลพิจารณาอนุญาตตามที่เห็นสมควรทั้งนี้โดยให้เสียค่าใช้จ่ายตามที่กำหนดไว้ในประกาศนี้ เมื่อได้รับอนุญาตจากศาลตามวรรคหนึ่งแล้ว ให้ผู้ยื่นคำขอชำระค่าใช้จ่ายตามจำนวนและภายในระยะเวลาที่พนักงานเจ้าหน้าที่ของศาลกำหนด ข้อ๒การแจ้งข้อความหรือส่งเอกสารของศาลปกครองสูงสุดหรือศาลปกครองกลางโดยวิธีให้พนักงานเจ้าหน้าที่ของศาลหรือบุคคลอื่นนำไปส่ง ให้เสียค่าใช้จ่ายตามอัตราดังนี้ (๑) เขตท้องที่กรุงเทพมหานคร (ก) อัตรา ๑๐๐ บาท ๑. เขตบางรัก ๒. เขตสาทร (ข) อัตรา ๑๕๐ บาท ๑. เขตคลองเตย ๒. เขตคลองสาน ๓. เขตจอมทอง ๔. เขตธนบุรี ๕. เขตบางกอกน้อย ๖. เขตบางกอกใหญ่ ๗. เขตบางคอแหลม ๘. เขตปทุมวัน ๙. เขตป้อมปราบศัตรูพ่าย ๑๐.เขตพระนคร ๑๑. เขตภาษีเจริญ ๑๒.เขตยานนาวา ๑๓. เขตราชเทวี ๑๔.เขตราษฎร์บูรณะ ๑๕. เขตวัฒนา ๑๖.เขตสัมพันธวงศ์ (ค) อัตรา ๒๕๐ บาท ๑. เขตจตุจักร ๒. เขตดินแดง ๓. เขตดุสิต ๔. เขตตลิ่งชัน ๕. เขตทุ่งครุ ๖. เขตบางกะปิ ๗. เขตบางแค ๘. เขตบางซื่อ ๙. เขตบางนา ๑๐.เขตบางพลัด ๑๑. เขตพญาไท ๑๒. เขตพระโขนง ๑๓. เขตลาดพร้าว ๑๔.เขตวังทองหลาง ๑๕. เขตสวนหลวง ๑๖.เขตห้วยขวาง (ง) อัตรา ๓๐๐ บาท ๑. เขตคันนายาว ๒. เขตคลองสามวา ๓. เขตดอนเมือง ๔. เขตทวีวัฒนา ๕. เขตบางขุนเทียน ๖. เขตบางเขน ๗.เขตบางบอน ๘. เขตบึงกุ่ม ๙. เขตประเวศ ๑๐.เขตมีนบุรี ๑๑. เขตลาดกระบัง ๑๒.เขตสะพานสูง ๑๓. เขตสายไหม ๑๔.เขตหนองแขม ๑๕. เขตหนองจอก ๑๖.เขตหลักสี่ (๒) จังหวัดใกล้เคียงกรุงเทพมหานคร (ก) จังหวัดสมุทรปราการ อัตรา ๓๐๐ บาท (ข) จังหวัดนนทบุรี อัตรา ๓๘๐ บาท (ค) จังหวัดปทุมธานี อัตรา ๔๐๐ บาท (ง) จังหวัดนครปฐม อัตรา ๔๕๐ บาท (จ) จังหวัดสมุทรสาคร อัตรา ๔๕๐ บาท (ฉ) จังหวัดสมุทรสงคราม อัตรา ๕๐๐ บาท (ช) จังหวัดราชบุรี อัตรา ๕๕๐ บาท (๓) จังหวัดอื่นนอกจาก (๒) ที่มีระยะทางจากกรุงเทพมหานครไม่เกินสามร้อยกิโลเมตรอัตรา ๘๐๐ บาท (๔)จังหวัดที่มีระยะทางจากกรุงเทพมหานครเกินสามร้อยกิโลเมตร ให้เสียค่าใช้จ่ายในอัตราที่ศาลกำหนดเป็นกรณีๆ ไป ในอัตรากิโลเมตรละ ๓ บาท โดยประมาณ โดยคิดตามระยะทางจากกรุงเทพมหานครถึงจังหวัดนั้นเป็นเกณฑ์ ค่าใช้จ่ายตามข้อนี้ให้คิดตามจำนวนเอกสารเป็นรายฉบับ ในกรณีที่มีเอกสารหลายฉบับถ้าผู้รับแจ้งข้อความหรือเอกสารอยู่ในสถานที่เดียวกัน ใกล้เคียงกัน หรือในเส้นทางเดียวกันศาลอาจลดหรืองดค่าใช้จ่ายสำหรับเอกสารตั้งแต่ฉบับที่สองเป็นต้นไปได้ตามที่เห็นสมควร ข้อ๓การแจ้งข้อความหรือส่งเอกสารของศาลปกครองในภูมิภาคต่างๆ โดยวิธีให้พนักงานเจ้าหน้าที่ของศาลหรือบุคคลอื่นนำไปส่ง ให้เสียค่าใช้จ่ายในอัตราที่ศาลกำหนด ในอัตรากิโลเมตรละ ๓ บาท โดยประมาณโดยคิดตามระยะทางจากที่ตั้งศาลถึงสถานที่นั้นเป็นเกณฑ์แต่อัตราขั้นต่ำต้องไม่น้อยกว่า ๑๐๐ บาท และให้นำความในข้อ ๒ วรรคสอง มาใช้บังคับโดยอนุโลม ในการกำหนดอัตราค่าใช้จ่ายตามวรรคหนึ่ง อธิบดีศาลปกครองชั้นต้นของศาลนั้นอาจประกาศอัตราค่าใช้จ่ายในการแจ้งข้อความหรือส่งเอกสารของศาลนั้นไปยังพื้นที่ใดๆไว้เพื่อความสะดวกในการคำนวณค่าใช้จ่ายก็ได้ ข้อ๔การแจ้งข้อความหรือส่งเอกสารทางไปรษณีย์ด่วนพิเศษ ให้เสียค่าใช้จ่ายในอัตราที่การสื่อสารแห่งประเทศไทยประกาศกำหนด ข้อ๕ การคัดสำเนาเอกสาร ให้เสียค่าใช้จ่ายดังนี้ (๑) กระดาษขนาด เอ ๔ อัตราหน้าละ ๓ บาท เอกสารส่วนที่เกินห้าหน้า ให้เสียค่าใช้จ่ายในอัตราหน้าละ ๒ บาท (๒) กระดาษขนาด เอ ๓ อัตราหน้าละ ๔ บาท ข้อ๖ การรับรองสำเนาเอกสาร ให้เสียค่าใช้จ่ายในอัตรา ๒๐ บาท ต่อสำเนาเอกสารหนึ่งฉบับ ข้อ๗ ค่าใช้จ่ายในการแจ้งข้อความ การส่งเอกสาร หรือการคัดสำเนาเอกสารโดยวิธีอื่นหรือในกรณีอื่นซึ่งมิได้กำหนดไว้ในข้อ ๒ ถึงข้อ ๕ ให้ศาลเป็นผู้กำหนดเป็นกรณีๆไปทั้งนี้โดยให้คำนึงถึงสภาพของการดำเนินการโดยเทียบเคียงกับอัตราที่กำหนดไว้แล้ว ข้อ๘ให้ประธานศาลปกครองสูงสุดมีอำนาจตีความและวินิจฉัยปัญหาเกี่ยวกับการปฏิบัติตามประกาศนี้ ประกาศณ วันที่ ๒๘ มิถุนายน พ.ศ. ๒๕๔๔ อักขราทร จุฬารัตน ประธานศาลปกครองสูงสุด[รก.๒๕๔๔/๕๔ก/๑๓/๑๑ กรกฎาคม ๒๕๔๔] อัมพิกา/แก้ไข๙/๑๐/๔๔